**OPŠTINA TUZI**

**SEKRETARIJAT ZA URBANIZAM**

Na osnovu člana 59, 111, 112, 116 i 119 Zakona o upravnom postupku („Sl. list Crne Gore“ br. 56/14, 20/15, 40/16 i 37/17) VD Sekretar Sekretarijata za urbanizam, donio je

**PROCEDURA ZA AKTIVNOSTI U PROCESU IZDAVANJA ODOBRENJA U SEKRETARIJATU ZA URBANIZAM**

1. Pokretanje postupka

-Postupak se pokreće pisanim zahtjevom,

-Na zahtjev se plaća administrativna taksa, u iznosu od 2,00 €, po tarifnom broju 1 Odluke o lokalnim administrativnim taksama opštine Tuzi (“Sl.list CG-opštinski propisi” broj 46/19).

1. Način podnošenja zahtjeva

-Neposredno na arhivi – šalteru Opštine Tuzi

-Na mail: urbanizem@tuzi.org.me

-Na faks br: 020/875167

Nakon zavođenja zahtjeva isti se dostavlja na uvid Sekretaru. Sekretar pregleda zahtjev i isti dostavlja obrađivaču za oblast za koju se traži izdavanje odobrenja.

Od dana podnošenja zahtjeva, odnosno od dana pokretanja postupka, službeno lice koje vodi postupak dužno je da u roku od 30 dana donese rješenje i dostavi ga stranci, shodno Zakonu o upravnom postupku i materijalnim propisima koji uređuju konkretnu oblast.

Rješavanje o pravima, obavezama i pravnim interesima fizičkog, pravnog lica ili druge stranke predstavlja skup svih radnji od pokretanja upravnog postupka pa do konačnog rješenja.

Službeno lice koje vodi postupak prije donošenja rješenja mora utvrditi sve odlučujuće činjenice i okolnosti koje su od značaja za donošenje rješenja i strankama omogučiti da ostvare svoja prava i pravne interese.

O predmetnom zahtjevu odlučuje se na osnovu činjenica koje se utvrđuju dokazima (isprave, nalazi mišljenja stručnog lica i dr.)

Prije donošenja rješenja obrađivač predmeta koje vodi postupak je dužno da omogući stranki pravo da učestvuje u upravnom postupku, radi utvrđivanja činjenica i okolnosti koje su od značaja za donošenje upravnog akta i da obavijesti stranku o rezultatima upravnog postupka.

Stranka može odustati od zahtjeva u toku cijelog postupka.

Kada stranka odustane od zahtjeva upravni postupak se obustavlja, osim ako je vođenje upravnog postupka potrebno u javnom interesu ili ako to zahtijeva protivna stranka, organ će nastaviti vođenje postupka.

Ako podnosilac zahtjeva u roku koje mu odredi službeno lice koji vodi postupak, ne dostavi potrebnu dokumentaciju za vođenje postupka, organ će rješenjem odbiti zahtjev kao nepotpun.

Protiv rješenja donijetog u prvom stepenu, stranka ima pravo izjaviti žalbu Glavnom administratoru Opštine Tuzi, u roku od 15 dana od dana dostavljanja rješenja.

Tuzi:12.02.2021.godine

Broj: 07-032/21-

 **V.D. SEKRETARA**

 **Ljeka Ivezaj**